Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 2/13/7702	Humenné, 27.2.2014
EEČ : 2-55-38-2014

U Z N E S E N I E

Trestná vec:	obvinený XXXXX 
Prečin:	prečin ublíženia na zdraví podľa § 156 ods. 1 Tr. zák.

Rozhodol: 	prokurátorka Okresnej prokuratúry Humenné
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	trvalé bydlisko: XXXXX
že  dňa 02. 06. 2012 v čase okolo 04.30 hod. došiel v bare Shangrilla v Humennom k XXXXX z Humenného, ktorý v tom čase stál pri barovom pulte a bezdôvodne ho fyzicky napadol a to tak, že ho hlavou udrel do oblasti jeho nosa, čím mu takto spôsobil zlomeninu nosa s posunom úlomkov a zlomeninu nosovej priehrady s dobou liečenia a obmedzením v obvyklom spôsobe života v trvaní 10 až 12 dní na prejednanie priestupku proti občianskemu spolunažívaniu podľa § 49 ods. 1 písm. d/ Zákona číslo 372/1990 Zb. z. Obvodnému úradu, odboru všeobecnej vnútornej správy v Humennom, pretože v danom prípade nejde o trestný čin, ale ide o skutok, ktorý by mohol byť priestupkom

Obvodnému úradu, odboru všeobecnej vnútornej správy v Humennom na prejednanie priestupku proti občianskemu spolunažívaniu podľa § 49 ods. 1 písm. d/ Zákona číslo 372/1990 Zb. z., pretože v danom prípade nejde o trestný čin, ale ide o skutok, ktorý by mohol byť priestupkom.  

Odôvodnenie:
Uznesením povereného príslušníka Obvodného oddelenia PZ v Humennom sp. zn. ORP-1101/HE-HE-2012 zo dňa 02. 01. 2013 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 156 ods. 1 Tr. zák. na tom skutkovom základe, ako je uvedené vo výrokovej časti tohto uznesenia. 

	Po prerušení trestného stíhania a jeho opätovnom pokračovaní bol dňa 14.02.2014 predložený tunajšej okresnej prokuratúre vyšetrovací spis OO PZ Humenné sp. zn. ORP 1101/HE-HE-2012 spolu s návrhom na postúpenie veci podľa § 214 ods. 1 Tr. por. 

	Preskúmaním vyšetrovacieho spisu som zistila, že návrh povereného príslušníka OO PZ je opodstatnený. Z výsledkov vykonaného dokazovania a to výsluchu obv. XXXXX a poškodeného XXXXX, sv. XXXXX, sv. XXXXX vyplýva, že  skutok pre ktorý je stíhaný  XXXXX sa stal, avšak zo znaleckého posudku z odboru zdravotníctva XXXXX vyplýva, že zranenie,  ktoré  utrpel XXXXX je  ľahkého stupňa s adekvátnou dobou liečenia a obmedzením v obvyklom spôsobe života v trvaní 6 dní. Vzhľadom na túto závažnú skutočnosť nie je možné konanie XXXXX kvalifikovať ako prečin ublíženia na zdraví podľa § 156 ods. 1 Tr. zák. V danom prípade by prichádzala v úvahu  kvalifikácia prečinu výtržníctva podľa § 364 ods. 1 písm. a/ Tr. zák. Fyzické napadnutie občana, aj keď sa ho páchateľ dopustil verejne alebo na mieste verejnosti prístupnom nemusí napĺňať skutkovú podstatu prečinu výtržníctva podľa § 364 Tr. zák.. V prípade obv. XXXXX sa nejednalo o závažný spôsob  narušenia verejného poriadku a to vzhľadom na okolnosti spáchania skutku, jeho spôsob spáchania a osobu obvineného  a tak jeho konanie je možné kvalifikovať ako priestupok proti občianskemu spolunažívaniu podľa § 49 ods. 1 písm. d/ Zákona č. 372/1990 Zb. z. v znení neskorších predpisov, z ktorého dôvodu som rozhodla tak, ako je uvedené vo výrokovej časti predmetného rozhodnutia. 

Poučenie:
                               Proti tomuto uzneseniu je prípustná sťažnosť, ktorú možno podať 
		       do troch dní od jeho oznámenia na Krajskú prokuratúru v Prešove, 
		       prostredníctvom tunajšej prokuratúry.
		       Sťažnosť má odkladný účinok. 

JUDr. Magdaléna Sujová
prokurátorka